韓國戶外濕身hiphop派對《WATERBOMB HONG KONG 2024》，將於6月1至2日在西九文化區安盛x竹翠公園舉行，除了請來Jay Park、Rain、泫雅、Jessi、權恩妃、STAY C等頂流K-Pop參與外，香港女團Lolly Talk和TIAB成為唯一香港代表。
TIAB預好濕身準備
TIAB就稱想與韓國頂流藝人交流音樂，不過他更著緊要帶甚麼衫出席活動：「講明係WATERBOMB，即係擺明會濕身啦？我怕到時著得靚靚，點知一個水炮射埋嚟就大件事！不過最緊要大家玩得開心，相信呢個騷會好好氣氛。」TIAB揚言準備好濕身，盼歌迷手下流情：「平時我都好錫fans，希望佢哋唔好『追擊』我，怕唱唱吓『飲水』濁親就大件事啦。不過聽聞台上都有水炮，大家唔好輕舉妄動，我隨時會反擊㗎！」